חיל הגנת הגבולות

הסבר התג של החיל
חיל הגנת הגבולות (איחוד של מערך הגנת הגבולות וחיל האיסוף הקרבי) הוא חיל בצה"ל הכפוף לזרוע היבשה שתפקידו הוא פעילות ביטחון שוטף, איסוף מודיעין קרבי ושמירה והגנה על גבולות ישראל.

החיל, שנקרא לפני יולי 2020 מערך הגנת הגבולות, כולל תחתיו חמישה גדודים אשר כונו בעבר חי"ר קל: קרקל, אריות הירדן, ברדלס, לביאי הבקעה ופנתר, וחמישה גדודי איסוף קרבי גזרתיים, המורכבים מתצפיתניות ולוחמים, כאשר חלק מהפלוגות הלוחמות הן מגדריות לבנים או לבנות בלבד וחלקן מעורבות.

בינואר 2020 צורפה יחידת הגששים של צה"ל לחיל הגנת הגבולות.
כמו כן מערך נוסף אשר נמצא תחת החיל הוא מערך ההגמ"ר. (הגנת היישוב)
מפקד חיל הגנת הגבולות הנוכחי הוא תת-אלוף אליעד מאור.

== מאפייני ותפקידי החיל ==
החיל כפוף לזרוע היבשה ומצוות את גדודי חי"ר גבולות יחד עם חמשת גדודי חיל האיסוף הקרבי.

השוני העיקרי בין חיל הגנת הגבולות לבין חילות אחרים, הוא שלוחמי האיסוף והתצפיתניות נשארים קבועים בגזרה, ולא עוברים בין מקום למקום במהלך שירותם.

=== גדודי חי"ר גבולות ===
מטרתם העיקרית של הגדודים היא ביטחון שוטף והגנה במרחב גבולות ישראל. בשעת חירום, ייעודם של הגדודים הוא לתפוס את משימת הגנת הגבולות במקום כוחות החי"ר המתמרנים שיכנסו לשטח אויב.

גדודי החי"ר עוסקים בפעילויות ביטחון שוטף ביהודה ושומרון, בגבול ישראל – רצועת עזה, ובגבולות ישראל עם מצרים וירדן, ומשלבים לוחמים ולוחמות תחת מסגרת אחת. הגדודים השתייכו למערך הגנת הגבולות אשר הוקם בשנת 2017, אך רוב הגדודים היו קיימים לפני כן. טרם הקמת המערך היו מכונים הגדודים גדודי חי"ר מעורבים או "הגדודים המעורבים" (על אף שקיימים בצה"ל מספר גדודים ויחידות אחרים המשלבים לוחמים ולוחמות, כגון חטיבת החילוץ, מערך ההגנה האווירית, יחידות במשמר הגבול ובחיל התותחנים ועוד).

הקמת הגדודים המעורבים החלה כחלק ממגמה בצה"ל להוציא את לוחמי הדרג הראשון ואת חיילי המילואים ממטלת השמירה על "גבולות השלום" עם ירדן ומצרים, הנחשבים שקטים יחסית. הדבר מאפשר לכוחות אלו לפעול בגזרות הנחשבות מורכבות יותר, לפנות יותר זמן לאימונים ולחסוך כסף על ידי צמצום השימוש בחיילי מילואים. גיוס נשים לתפקיד קרבי שעד אז בוצע על ידי גברים בלבד משמש כפתרון לבעיית כוח האדם. הנשים מחליפות את לוחמי המילואים, חיל התותחנים וחיל השריון שהיוו את הכוח העיקרי בגבולות אלו עד אז.

הגדוד הראשון שהוקם היה גדוד 33 (קרקל). בעקבות הצלחת קרקל, שהביא לעלייה של כ-50% במוטיבציה של בנות לשרת בתפקידי לחימה, החלה הקמת שאר הגדודים. בשנת 2019 התפרסם מחקר על כך שחיילים המשרתים בחיל הגנת הגבולות סובלים ממוטיבציה נמוכה וחשים בלתי נחוצים למערכת הצבאית.

בשנת 2017 פרסמו רבני הציונות הדתית, כולל האגף הליברלי, כי השירות בגדודים המעורבים אסור על פי ההלכה.

=== יחידות האיסוף הקרבי ===
לוחמי איסוף של יחידת 869 בגבול לבנון
כל יחידת איסוף בחיל מורכב מלוחמי איסוף ומתצפיתניות, ואמונה על גזרה ספציפית שהחיילים מכירים לעומק.
לוחמי איסוף בתרגיל בגזרה צפונית
תפקידי יחידות האיסוף הוא לאסוף מודיעין על תנועות האויב במרחב, הכוונת גורמי יירוט ואש בגזרה, מתן סיוע איסופי מקדים, מלווה לכוחות במרחב למבצעים וביצוע ניטור באופן רציף.
היחידות משתמשות במגוון אמצעים טכנולוגיים רבים - אמצעי תצפית נייחים, ניידים ורחפנים. כל צוות ביחידת האיסוף מורכב ממספר מטיסי רחפנים, צלמים ואפילו בנאי - שמשימתו היא להשתמש באמצעי הסוואה שונים על מנת להסתיר את כלי האיסוף ואת הלוחמים.

במהלך 2022 התקבלה החלטה בזרוע יבשה להופך את יחידות האיסוף הקרבי לרב ממדיות כאשר כל יחידה תדע לעבוד בכלל הרבדים והממדים, כדי לשקף בזמן אמת תמונת מצב מדויקת ביותר ללוחמים שייכנסו למרחב התמרון במערכה הבאה.

== מבנה חיל הגנת הגבולות ==
{| class="wikitable " width="650"
|-
! colspan="6" |מבנה חיל הגנת הגבולות
|-
! colspan="6" |גדודי חי"ר גבולות
|-
! תג
! שם
! מספור
! חטיבה מרחבית
! פיקוד
! הערות
|-
| rowspan="2" | 50x50 פיקסלים
| גדוד ברדלס
| 277
| חטיבת פארן
| פיקוד הדרום
| גדוד מרחבי לגבול מצרים, ומטרתו העיקרית למנוע חדירות ולסכל הברחות אלימות של אמל"ח וסמים בגבול. בגדוד משרתים לוחמות ולוחמים יחד.
|-
| גדוד קרקל
| 33
|חטיבת פארן
|פיקוד הדרום
| גדוד חיל רגלים בצה"ל הראשון המשלב לוחמים ולוחמות יחד. ייעודו לבצע את משימות הביטחון השוטף בגזרת גבול מצרים. בגדוד משולבים צוותי טנקיסטיות עם חי"ר.
|-
| rowspan="2" |48x48 פיקסלים
|גדוד אריות הירדן
|41
|חטיבת הבקעה
|פיקוד המרכז
|אמון על הביטחון השוטף בגזרת צפון בקעת הירדן, עמק בית שאן וגבול ירדן באזורים אילו.
|-
|גדוד לביאי הבקעה
|47
|חטיבת הבקעה
|פיקוד המרכז
|אמון על הביטחון השוטף בגזרת דרום בקעת הירדן, העיר הפלסטינית יריחו ופאתיה, צפון ים המלח וגבול ירדן באזורים אילו
|-
|45x45 פיקסלים
|גדוד פנתר
|49
|חטמ"ר אפרים
|פיקוד המרכז
|אמון על על הביטחון השוטף בגזרת מרחב התפר בחטיבה המרחבית אפרים.
|-
! colspan="6" |יחידות האיסוף
|-
|45x45 פיקסלים
| colspan="2" |יחידת ניצן
|אוגדת יהודה ושומרון
|פיקוד מרכז
|יחידת איסוף ותקיפה מיוחדת של אוגדת איו"ש, מורכבת מתצפיתניות ובקא"סיות המפוזרות על פני שבע פלוגות, אחת לכל חטיבה מרחבית באוגדה ושלוש פלוגות לוחמים ייעודיות המבצעות פעילויות מיוחדות של איסוף מודיעין ותקיפה
|-
|44x44 פיקסלים
| colspan="2" |יחידת נשר
|אוגדת עזה
| rowspan="2" |פיקוד דרום
|יחידת האיסוף של אוגדת עזה. היחידה מורכבת מפלוגות תצפיתניות ומפלוגות לוחמים ולוחמות שכפופות לכל אחת מהחטיבות ולאוגדה עצמה, ובהתאם - מקבלות משימות מהן בחירום ובשגרה.
|-
|45x45 פיקסלים
| colspan="2" |גדוד איתם
|עוצבת אדום
|גדוד האיסוף של עוצבת אדום, מתפרס על הגזרה הגדולה ביותר בצה"ל ואחראי על גבול מצרים וחלק מגבול ירדן. הגדוד מורכב מפלוגות של לוחמות בלבד וכן מפלוגות של תצפיתניות.
|-
|44x44 פיקסלים
| colspan="2" |גדוד עיט
|אוגדת הבשן
| rowspan="2" |פיקוד הצפון
|גדוד האיסוף של אוגדת הבשן. הגדוד אמון על איסוף מודיעין ברמת הגולן והחרמון בגבול סוריה. הגדוד מורכב מפלוגות לוחמים ולוחמות, וכן מפלוגות של תצפיתניות.
|-
|44x44 פיקסלים
| colspan="2" |17 באוגוסט 2022}}}}
|עוצבת הגליל
|יחידת האיסוף של עוצבת הגליל. אמונה על איסוף מודיעין בגבול לבנון מהר דב ועד ראש הנקרה. היחידה בנויה מפלוגות תצפיתניות ופלוגות לוחמים ולוחמות.
|}

=== גדוד קרקל (33) ===
לוחמת קרקל
גדוד קרקל הוא גדוד החי"ר הקל המעורב הראשון שהוקם בצה"ל ופועל תחת אחריות חטיבת פארן בגבול השלום עם מצרים. שם הגדוד מבוסס על חתול הקרקל אשר נפוץ באזור הערבה. 33, המספר של הגדוד, נבחר כדי לציין את 33 לוחמות הפלמ"ח שנפלו במלחמת העצמאות. 70% מהגדוד מורכב מלוחמות.<ref></ref>

קרקל הוקם כגדוד בפברואר 2004 תוך איחוד פלוגות קרקל אשר היו מורכבות מבני גרעיני נח"ל ומתנדבות לשירות קרבי. הפלוגה הראשונה הוקמה בנובמבר 2000 כפלוגה נסיוניות ביוזמת הרמטכ"ל שאול מופז, על מנת להרחיב את מגוון התפקידים הקרביים המוצעים לבנות. לפלוגה גויסו כ-70 נשים ו-30 גברים. הפלוגה תפסה אחריות על גזרה באורך 136 קילומטרים מאילת ועד הר שגיא והתמקמה במוצב כרמית. כחלק מהלקחים ממלחמת עיראק, ב-2003, בתקופת האינתיפאדה השנייה, הוחלט על הרחבת פעילות פלוגות הקרקל אל רוב גזרת חטיבת הערבה, על מנת לשחרר יחידות חי"ר במילואים מתעסוקה פחות הכרחית ולתחזק את הכוח הרגלי של צה"ל. בתקופה זאת רשמו הפלוגות הישגים מבצעיים הכוללים תפיסת מחבל וסיכול הברחות בגזרתן. בעקבות ההחלטה על פתיחת פלוגת קרקל רביעית, הוחלט על איחוד הפלוגות לכדי גדוד חי"ר קל שיעודו שמירה על גבולות השלום עם ירדן ומצרים. כמו כן, לוחמים ולוחמות מהגדוד השתתפו בביצוע של תוכנית ההתנתקות.

ב-2007 הוקמה חטיבת שגיא כתגובה למסתננים ממדינות אפריקה דרך גבול מצרים ואליה הוכפף הגדוד. המעבר לגזרה הזאת, שהתאפיינה במספר רב של הברחות של סמים ובני אדם, אפשר לגדוד לממש יותר את ההכשרה שעברו הלוחמים.

בשנת 2018, לאחר החלטת צה"ל להעביר את כל גזרת עוטף ירושלים לאחריות חטיבת בנימין, כולל שכונות ממזרח ירושלים מעבר לגדר ההפרדה, נבחר גדוד קרקל לתפוס את הגזרה החדשה. הגדוד עזב לתקופה של חמישה חודשים את הגזרה הקבועה בגבול מצרים ועלה לראשונה לגזרה מבצעית ביהודה ושומרון. בנובמבר 2018 שמה של חטיבת שגיא שונה לחטיבת פארן. הגדוד נותר כפוף לה, ואליו הצטרף גם גדוד ברדלס.

גדוד קרקל ייחודי בין גדודי הגנת הגבולות בכך שמלבד פלוגות החי"ר הוא מכיל פלוגת טנקים אורגנית המאוישת בלוחמות בלבד. הפלוגה (המכונה פלוגת פרא) הוקמה לאחר פיילוט שנמשך מספר שנים ובחן את האפשרות לשילוב נשים בלוחמת שריון.

ההמנון הרשמי של גדוד קרקל ״המשימה בראש האנשים תמיד״ נכתב בשנת 2018 ע״י המג״ד דאז עידו סעד וסתיו גולדנברג. 

הגדוד התפרסם בעקבות שורה של היתקלויות משמעותיות בגבול:לוחם קרקל
* ב-2012 כאשר הוזעק כוח של הגדוד לזירת פיגוע של פעילי טרור כנגד כוח של חיל התותחנים שאבטח עבודות על הגבול באזור הר חריף. לוחמי הגדוד פתחו באש על המחבלים באמצעות מקלע ולאחר מכן הסתערו וחיסלו שני מחבלים, שעליהם נמצאו מטול מסוג RPG-7, רימונים וחגורת נפץ. בפיגוע נהרג חייל מחיל התותחנים וחוסלו שלושה מחבלים. קלעית מהגדוד קיבלה צל"ש על כך שפגעה במחבל וגרמה לחגורת הנפץ שעל גופו להתפוצץ וכך חיסלה אותו.
* ב-2014 הוקפץ כוח של הגדוד אל קבוצה של 23 מבריחים מארגון אל-קאעידה אשר תכננו לבצע הברחה בשווי של כ-1.5 מיליון שקלים. בעת ההגעה פתחו המחבלים באש על הכוח שהצליח להזעיק כוחות נוספים של הגדוד ולהשיב באש. במסגרת חילופי האש שנמשכו כ-40 דקות, שבהם השתמשו המחבלים במקלעים ובטיל נגד טנקים נגד הכוח, נפצעו סרן אור בן-יהודה, מפקדת פלוגה בגדוד, והקשר שלה. באירוע חוסלו שישה מחבלים. על פעולתה זו הוענק לבן-יהודה צל"ש אלוף הפיקוד.
* ב-20 במרץ 2020, במהלך סיור בגבול ישראל–מצרים, נתקלה כיתה של לוחמים בחוליית מבריחים שפתחה עליה באש חיה. האירוע הסתיים בכך שהלוחמים נטרלו את המבריחים וסיכלו את ההברחה האלימה. ההתנהלות באירוע זיכתה את הלוחמים בתעודת הערכה ממפקד הגדוד, הלוחמים גם קיבלו הצטיינות מח"ט וזכו בפרס הגבורה על ידי מפקד הפיקוד הרצי הלוי.
* ב-3 ביוני 2023, נהרג לוחם הגדוד סמ"ר אוהד דהן בקרב חילופי האש במהלך סריקות אחר מחבל שחדר באותו בוקר את גבול ישראל–מצרים בגזרת הר חריף, והרג שני לוחמי צה"ל.

במלחמת חרבות ברזל, נהרג הסמג"ד רס״ן אברהם חובלאשוילי בהתקלות עם מחבלים בדרכו מביתו לחבור לגדוד. נשים בפלוגת הטנקיסטיות של גדוד קרקל הצטרפו ללחימה מול עשרות מחבלים בכביש 232. בהמשך צוות טנק איתר ארבעה מחבלים במושב יתד והכניע אותם. הצוות המשיך בנסיעה עם הטנק לכיוון חולית, שבר את שער הקיבוץ והתקדם למוקד האירוע שם ניהלו, בשיתוף לוחמים נוספים, קרב במשך כ-40 דקות מול חוליה של 15 מחבלים עד להדיפת וכניעת המחבלים.<ref></ref> סא"ל אור בן יהודה, מפקדת גדוד קרקל, לחמה בראש כוח שתפס 15 מחבלים חמושים בקרב במושב יתד לאחר שעות ארוכות של לחימה. בקרב על מוצב סופה סייעו הטנקים באבטחת המוצב מבחוץ ואיפשרו ללוחמי שייטת 13 לטהר את המוצב ממחבלים והצילו את חיילי המוצב שהתבצרו בתוכו.

גזרת הר חריף בגבול מצרים שנמצאת תחת אחריות חיל הגנת הגבולות
==== מפקדי גדוד קרקל ====
{| class="wikitable"
!שם||תקופת כהונה||הערות
|-
| שריף בדר || 2004–2005 || לימים סגן מפקד חטיבת החרמון
|-
| גיא אושרי || 2005–2007 || לימים רמ"ט אוגדת איו"ש
|-
| שחר שטרית || 2007–2009 || לימים מפקד מערך מגל
|-
| צור הרפז || 2009–2011 || לימים סגן מפקד חטיבת אפרים
|-
| ג'קי בן-יקר || 2011–2013 || לימים קצין אג"ם חיל הגנת הגבולות ומפקד הבא"ח החילי
|-
| יניב פרידמן || 2013–2015 || לימים סגן מפקד חטיבת אילת
|-
| אלעד כהן || 2015–2017 || הודח ביולי 2017 עקב רומן עם קצינה הכפופה לו
|-
| עידו סעד || 2017–2019 || קודם לכן היה סגן מפקד החטיבה הצפונית ברצועת עזה, לימים מפקד הבא"ח החילי ומפקד חטיבת פארן
|-
| ארז שבתאי || 2019–2021 || לימים מפקד הבא"ח החילי
|-
| גיא בסון || 2021–2023 || לימים מג״ד בבה״ד 1
|-
| אור ליבני בן יהודה || יולי 2023– || המג"דית הראשונה. צמחה בגדוד.
|}

=== גדוד אריות הירדן (41) ===
גדוד אריות הירדן הוקם בנובמבר 2014 ומאז הוא אמון על הביטחון השוטף בגזרת צפון בקעת הירדן, עמק בית שאן וגבול ירדן באזורים אילו. אורך הגזרה כ-120 קילומטרים, מעין גב עד פצאל. בגזרה מצויים העיירה טובאס, חמישה כפרים פלסטיניים ומחנה פליטים. הגדוד פועל תחת חטיבת הבקעה.

טרם הקמת הגדוד, השם שנבחר לו היה "ברדלס" אך לאחר מכן הוחלף לשמו הנוכחי. הגדוד הוקם על בסיס השדרה הפיקודית של גדוד לביא של חטיבת כפיר אותו הוחלט לסגור.

בשנותיו הראשונות פורסמו מספר פעילויות של הגדוד יחד עם השב"כ ומשמר הגבול. הפעולות כללו סיכול הברחות אמל"ח מירדן לגורמים עוינים ברשות הפלסטינית, מעצר סוחרי נשק, סיכול שני פיגועי דקירה וחיסול שני מחבלים.

ב-15 ביולי 2018 עלתה לשידור בערוץ כאן 11 "יחידה מעורבת", סדרת דוקו-ריאליטי העוקבת אחר השירות המשותף ומתמקדת בגדוד.

==== מפקדי גדוד אריות הירדן ====
{| class="wikitable"
!שם||תקופת כהונה||הערות
|-
| יוסי פנסו || 2015–2017 || לימים סגן מפקד חטיבת הנח"ל, רע"ן כשירויות במפקדת קחצ"ר<ref></ref>
|-
| רמי מזרחי || 2017–2020 ||לימים רע"ן אופרטיבי בפיקוד הדרום<ref></ref>
|-
| גלעד שריקי || 2020–2022 ||לימים מפקד גדוד הפיקוד במערך הגבולות, רמ"ט אוגדת איו"ש<ref></ref>
|-
| עמיחי הוד || 2022–2024 || מפקד הגדוד במלחמת ״חרבות ברזל״, מפקד גדוד הפיקוד במערך הגבולות
|-
|אזנאו מולה
|2024–
|מפקד הגדוד הנוכחי
|}

=== גדוד ברדלס (277) ===
לוחמי גדוד ברדלס באימון
גדוד ברדלס הוקם באוגוסט 2015 ובשנים הראשונות להקמתו היה אמון על הביטחון השוטף בערבה, גזרה באורך של יותר מ-200 קילומטרים. הגדוד פועל תחת חטיבת פארן, בעבר פעל הגדוד תחת חטיבת יואב, אשר נוצרה על ידי איחוד חטיבת הערבה (החטיבה המקורית של הגדוד) וחטיבת אילת. עיקר התעסוקה של הגדוד בשנים 2015–2018 התנהלה בגזרת הערבה מול מבריחי סמים ואמל"ח ומהגרי עבודה המנסים להסתנן דרך הערבה לישראל. במרץ 2016 התקיים אימון משותף בין לוחמות מהגדוד ללוחמות של חיל הנחתים האמריקאי (מארינס). בתחילת דרכו, התקיימה ההכשרה של לוחמי גדוד ברדלס בבא"ח רגבים של חטיבת גולני. מאז הקמת בא"ח הגנת הגבולות בבסיס סיירים בשנת 2018, הכשרת הטירונים של הגדוד מתקיימת בבא"ח.
לוחמי הגדוד עוברים הכשרה בת שישה חודשים בבא"ח ובבסיס אימונים שבטה הקטנה, לאחריה הם מצטרפים לפלוגות הוותיקות בקו המבצעי.

ב-2018 שונה הגדוד מהאחראי על גבול הערבה לגדוד בעל גזרה משתנה, ובעקבות כך עבר לתפוס גזרות מבצעיות באיו"ש, בגבול מצרים ובגבול ירדן הדרומי.
בשנת 2020 החל תהליך הכשרתו של הגדוד (יחד עם גדוד קרקל) כגדוד מרחבי לגבול מצרים, ומטרתו העיקרית למנוע חדירות ולסכל הברחות אלימות של אמל"ח וסמים בגבול.

ב-3 ביוני 2023, חדר מחבל מצרי את גדר גבול ישראל–מצרים בגזרת הר חריף. במהלך האירוע נהרגו שני לוחמים מגדוד "ברדלס" — סמל ליה בן נון וסמל ראשון אורי יצחק אילוז. יותר מאוחר נהרג לוחם שלישי מגדוד "קרקל" — סמל ראשון אוהד דהן.

במלחמת חרבות ברזל הוכנס הגדוד לתוך הרצועה למשימות אבטחה על טנצ'ר ומתקנים לוגיסטיים.

==== מפקדי גדוד ברדלס ====
{| class="wikitable"
!שם||תקופת כהונה||הערות
|-
| עידו אסרף || 2016–2018 || לימים קצין אג"ם של אוגדת הבשן ומפק"ץ במלט"ק
|-
| שחר נחמני || 2018–2020 ||לימים סמח"ט יואב
|-
| אוהד מויאל || 2020–2022 || לימים סמח"ט גולני
|-
| איוון קון || מאי 2022– יולי 2024 || לימים סמח"ט צנחנים
|-
|גרי מרגולין
|יולי 2024-
|מפקד הגדוד הנוכחי
|}

=== גדוד לביאי הבקעה (47) ===
לוחמי לביאי הבקעה בפעילות ב[[גבול ירדן–ישראל]]
גדוד לביאי הבקעה הוקם במרץ 2017 ומאז הוא אמון על הביטחון השוטף בגזרת דרום בקעת הירדן, העיר הפלסטינית יריחו ופאתיה, צפון ים המלח וגבול ירדן באזורים אילו. הגדוד פועל תחת חטיבת הבקעה. הגדוד הוקם על בסיס מפקדים שהגיעו בעיקר משאר גדודי החי"ר הקל, אך גם מחטיבות החי"ר הסדירות האחרות וחיל האיסוף הקרבי. עם הקמת הגדוד מונתה לתפקיד סגן מפקד הגדוד הקצינה רס"ן דנה בן עזרא, סמג"דית החי"ר הראשונה בצה"ל.

בתום חצי שנה של פרק התעסוקה המבצעית הראשון של הגדוד התפרסם הגדוד לאחר שבמסגרת מבצע מארבים יזום תפס הגדוד חבורה של פלסטינים אשר יידו במספר מקרים בקבוקי תבערה על כלי רכב ישראלים בכביש 90. בנוסף, קיים הגדוד עשרות מעצרים, סריקות אמל"ח ומיפויים ופעל כנגד הפרות סדר במרחב העיר יריחו והכפרים השכנים. במסגרת הפעילות הגדודים נעצרו למעלה מ-100 פלסטינים החשודים בטרור, וכמו כן נתפסו גם כלי נשק.

ב-6 בפברואר 2023 השתתפו לוחמי ולוחמות הגדוד בפעולה שבה נהרגו חמישה מחבלי חמאס בעקבת ג'בר שליד יריחו.

לגדוד לביאי הבקעה שייכת יחידת "סְפָר הַמִּדְבָּר", שהוקמה ב-2020 לוחמיה משמשים כגששים בבקעת הירדן והיא דומה ליחידת המילואים מרעול. היחידה השתתפה בסריקות אחרי המחבלים שביצעו את הפיגוע באלעד והמחבלים שברחו מכלא גלבוע. היחידה מורכבת בעיקר מאנשי "נוער הגבעות" שרובם מגיעים מחוות וממאחזים בלתי-חוקיים בצפון מדבר יהודה ובקעת הירדן. לחלקם, לפי מקורות ביטחוניים, היסטוריה של אלימות. חיילי היחידה היו מעורבים במקרים רבים של התעללות ופגיעה פיזית בפלסטינים. לאחר שורה של תקריות אלימות וטענות בצבא על תפקוד המפקדים ביחידה, צה"ל בחר לקיים דיונים מתקדמים על האפשרות לסגור את היחידה. בדצמבר 2023 הוחלט להפסיק את הפעילות המבצעית של היחידה לאחר ששמה של היחידה עלה לכותרות, בין היתר בשל הריגת יובל קסטלמן על ידי אביעד פריג'ה, ששירת ביחידה בשירותו הסדיר.

==== מפקדי גדוד לביאי הבקעה ====
{| class="wikitable"
!שם||תקופת כהונה||הערות
|-
| ניר דופט || 2017–2019 || לימים קצין אג"ם של עוצבת האש
|-
| תום פרץ || 2019–2021 ||לימים סגן מפקד חטיבה 7
|-
| אריאל ברבי || 2021–2023 ||
|-
| סלים ח'יר || אוגוסט 2023– || מפקד הגדוד הנוכחי
|}

=== גדוד פנתר (49) ===
גדוד פנתר הוקם בנובמבר 2022 ומיועד להיות גדוד תפר. בשני חודשי האימון המתקדם לוחמי ולוחמות "פנתר" מתאמנים עם גדודים 41 ו-47 ובמהלך ההכשרה מתמקדים בנושאים התואמים את ייעודם: התמודדות עם הפרות סדר, תצפיות, גישוש, כלבנות, מעצר ושיטור, לצד הכשרת הגנת גבולות ייעודית, המשותפת לכל החיל.

הגדוד יתמחה בהגנה במרחב התפר בחטמ"ר אפרים, בשגרה ובחירום, והוא יבצע מגוון משימות ביטחון שוטף כחלק ממאמץ ההגנה על ביטחון המדינה. הכוחות יפעלו במרחב התפר כנגד פעילות חבלנית עוינת - ויבצעו זאת על ידי יכולות חדשניות בתחום הרחפנות, ההונאה הטקטית, ההסוואה, האיסוף והיירוט לביצוע המשימה.

מפקד הגדוד הנוכחי הוא סגן-אלוף אביב אוחנה.

== בית הספר להגנת הגבולות ==

בית הספר להגנת הגבולות הוא בסיס ההכשרה של כלל יחידות החיל (פרט להכשרת פלוגת השריון), האחראי על טירונות, אימון מתקדם והכשרות הפיקוד. בית הספר שוכן במחנה מגן סיירים. ההכשרות בבית הספר נעשה על ידי מדריכות הגנת הגבולות, אשר עונדות שרוך צהוב לבן.

== מפקדי חיל הגנת הגבולות ==
מפקד החיל הראשון תת-אלוף אמיר אבשטיין נואם בטקס הקמת החיל ב-15 ביולי 2020. לימינו מפקד [[זרוע היבשה, האלוף יואל סטריק.]]
{| class="wikitable"
|+
!שם
!תקופת כהונה
!הערות
|-
| מרדכי כהנא || 2017 || קצין איסוף קרבי ראשי.
|-
| דן נוימן || 2017–2018 || לימים מפקד עוצבת געש.
|-
| אמיר אבשטיין || יולי 2018–אוקטובר 2020 || תחת פיקודו שונה ממערך הגנת הגבולות לחיל הגנת הגבולות, לימים ראש חטיבת כח האדם.
|-
| עמית ימין || אוקטובר 2020–ספטמבר 2023 ||
|-
|אליעד מואטי מאור
|ספטמבר 2023–
|מפקד חיל הגנת הגבולות הנוכחי
|}

== ציוד ==
הלוחמים והלוחמות בגדודי חי"ר גבולות מצוידים ברובי סער מסוג M-16 מקוצר וקלעים ברובה סער/קלעים מסוג M4A1. בין השנים 2009 ל-2017 השתמשו לוחמי גדוד קרקל ברוס"ר מסוג תבור, בו משתמשים כוחות החי"ר הרגילים, אך הוחלט לחזור ל-M-16. בנוסף, ללוחמות פותחו אפודי לחימה וקסדות המתאימים לצורת גופן. בנוסף לרובי סער, מצוידים הלוחמים והלוחמות גם במקלעים מסוג נגב ומאג ורובי צלפים.

ההתניידות מתבצעת על רכבי שטח כגון סופה M-240, דוד, זאב, האמר וכו'. בנוסף לרשות החיל עומדים מספר טנקים.

== סמלים וכומתה ==
כומתה של חיל הגנת הגבולות עם סיכת [[חיל השריון. רקע כחול מתחת לסיכת כומתה של צוער בהשלמה חיילית.]]
חיילי וחיילות גדודי החי"ר חובשים את הכומתה של חיל הגנת הגבולות, בצבע צהוב-חום מדברי מנומר, אשר החליפה את הכומתה הירוקה הבהירה של חטיבת הנח"ל, ששימשה את הגדודים עד הקמת המערך. חיילי החי"ר נועלים נעליים אדומות ולכל גדוד יש סיכה ייחודית, ותג הלקוח מסמל החטיבות תחתן הם פועלים.<gallery widths="130">
קובץ:Logo hativa Faran.svg|התג של חטיבת פארן בו משתמשים הגדודים קרקל וברדלס
קובץ:Logo-hativat-417.png|התג של חטיבת הבקעה בו משתמשים הגדודים אריות הירדן ולביאי הבקעה.
</gallery>
תגים שהיו בשימוש בעבר
<gallery widths="130">
קובץ:Logo caracal.png|התג הקודם של גדוד קרקל המורכב מהסמל של חטיבת שגיא וסמל גדוד קרקל.
קובץ:Eilatnew.png|התג של חטיבת יואב בו השתמש גדוד ברדלס
</gallery>

לוחמי ולוחמות האיסוף הקרבי והתצפיתניות חובשים את כומתת האיסוף הקרבי, שצבעה צהוב מדברי (חול) חלק ונועלים נעליים שחורות.

מיולי 2023 מוחלפים בהדרגה הכומתה הצהובה והנעליים השחורות של חיל האיסוף הקרבי לכומתה המנומרת צהוב-חום (מג'ורפת) ולנעלים אדומות של חיל הגנת הגבולות, כדי לבטא את השייכות של מערך האיסוף לחיל הגנת הגבולות.

== לקריאה נוספת ==
* סא"ל (מיל') ד"ר עוזי בן שלום, רס"ן נתנאלה תורג'מן, [https://web.archive.org/web/20200222224130if_/http://maarachot.idf.il/PDF/FILES/8/114238.pdf "על הגבול - פעולה משותפת ביחידות מעורבות מגדרית בגבול הדרום"], הוצאת מערכות, גיליון 478

== קישורים חיצוניים ==

* [https://www.idf.il/אתרים/מערך-הגנת-הגבולות/איסוף-קרבי/אודות-מערך-הגנת-הגבולות/ הכירו את מערך הגנת הגבולות], באתר צה"ל
* [https://www.idf.il/אתרים/מערך-הגנת-הגבולות/2020/הגששים-מצטרפים-למערך-הגנת-הגבולות/ לראשונה - הגששים מקבלים את הכומתה המנומרת], באתר צה"ל, 30 בינואר 2020
* [https://www.idf.il/מאמרים/2021/צהל-והמשטרה-סיכלו-הברחת-אמלח-בגבול-לבנון/ כך סוכלה הברחת נשק במיליוני שקלים מלבנון. תיעוד מהגבול], באתר צה"ל, 10 ביולי 2021
* 

== הערות שוליים ==

*
קטגוריה:חילות צה"ל
קטגוריה:ישראל: גבולות
קטגוריה:זרוע היבשה
קטגוריה:יחידות קרביות מעורבות בצה"ל